S-1674/2011

Mál þetta, sem dómtekið var í dag, er höfða með ákæru útgefinni af lögreglustjóranum á höfuðborgarsvæðinu 8. nóvember 2011, á hendur K-kk-þgf A-kk-þgf V-kk-þgf, kt. 000000-0000, Bollagötu 14, Reykjavík, fyrir eftirtalin umferðar-, hegningar- og fíkniefnalagabrot í Reykjavík, nema annað sé tekið fram:

I

Umferðarlagabrot með því að hafa:

1. Sunnudaginn 11. apríl 2010 í Hafnarfirði ekið bifreiðinni ZR-779 sviptur ökurétti norður Strandgötu uns lögregla stöðvaði aksturinn skömmu síðar við íþróttahúsið við Strandgötu.

2. Aðfaranótt sunnudagsins 4. júlí 2010 ekið bifreiðinni JN-218 sviptur ökurétti austur Egilsgötu uns lögregla stöðvaði aksturinn á Bústaðavegi við Valsheimilið.

3. Aðfaranótt laugardagsins 10. júlí 2010 ekið bifreiðinni OA-396 sviptur ökurétti og óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 225 ng/ml) um Grjótháls uns lögregla stöðvaði aksturinn við Select.

4. Að kvöldi sunnudagsins 6. febrúar 2011 ekið bifreiðinni NI-237 sviptur ökurétti og óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 75 ng/ml og tetrahýdrókannabínól 2,7 ng/ml) austur Breiðholtsbraut við Skógarsel þar sem lögregla stöðvaði aksturinn.

5. Að morgni laugardagsins 26. febrúar í Garðabæ 2011 ekið bifreiðinni OH-845 sviptur ökurétti og óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 135 ng/ml) suður Hafnarfjarðarveg uns aksturinn var stöðvaður við Lyngás 8.

II

Fyrir líkamsárás í Kópavogi, með því að hafa laugardaginn 22. maí 2010, fyrir utan söluturninn Smárann við Dalveg, í félagi við A-kk-þf M-kk-þf V-kk-þf kt. 000000-0000, ráðist að Þ-kk-þgf T-kk-þgf starfsmanni söluturnsins, sem veitt hafði A-kk-þgf M-kk-þgf eftirför út úr söluturninum, og sparkað í fætur hans svo hann féll við og ásamt A-kk-þgf M-kk-þgf veitt honum hnefahögg í andlit og sparkað í fætur hans þar sem hann lá í jörðinni, og eftir að hann stóð á fætur, með þeim afleiðingum að Þ-kk-nf hlaut brot á 4. miðhandarbeini, bólgu og roða yfir hægra kinnbeini, hrufl á upphandleggjum og framhandleggjum og mar á vinstri mjöðm.

III

Fíkniefnalagabrot með því að hafa:

1. Í sama skipti og greinir í kafla II haft í vörslum sínum 1,87 g af marihuana sem lögregla lagði hald á.

2. Fimmtudaginn 31. mars 2011 við leit á lögreglustöð, eftir afskipti lögreglu af honum, haft í vörslum sínum 0,64 g af amfetamíni, sem lagt var hald á.

Teljast brot í öllum liðum kafla I varða við 1. mgr. 48. gr. og brot í töluliðum 3,4 og 5 auk þess við 1. og 2. mgr. 45. gr. a., allt sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006, en brot í kafla II þykir varða við 1. mgr. 218. gr. almennra hegningarlaga nr. 19/1940 og loks brot í báðum töluliðum kafla III við 2. gr., sbr. 5. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006 og jafnframt að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/ 1974 og 2. mgr. 14. gr. reglugerðar nr. 23/2001.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í ágúst 1989 og á hann sér nokkurn sakaferil. Samkvæmt sakavottorði var hinn 18. apríl 2007 frestað skilorðsbundið í tvö ár ákvörðun refsingar ákærða fyrir þjófnað og tilraun til þjófnaðar. Hinn 20. júní 2007 var ákærði dæmdur til greiðslu sektar fyrir fíkniefnalagabrot. Þá gekkst hann undir sektargerð vegna hraðaksturs 28. september 2007. Hinn 16. nóvember 2007 var ákærði dæmdur til tveggja mánaða fangelsisrefsingar, skilorðsbundið í 3 ár, fyrir þjófnað og nytjastuld. Hinn 23. maí 2008 var hann dæmdur til greiðslu 250.000 króna sektar fyrir brot gegn 1. mgr. 5. gr., 1. mgr., sbr. 2. mgr. 45. gr. og 1. mgr. 48. gr. umferðarlaga og jafnframt sviptur ökurétti í 20 mánuði. Hinn 28. nóvember 2008 var ákærða gerð 128.000 króna sekt fyrir brot gegn 1. mgr. 48. gr. umferðarlaga og fíkniefnalagabrot.Sama dag var ákærða gerð 80.000 króna sekt fyrir brot gegn 1. mgr., sbr. 2. mgr. 45. gr. og 1. mgr. 48. gr. umferðarlaga og jafnframt sviptur ökurétti í 7 mánuði. Hinn 10. september 2009 var ákærða gerð 300.000 króna sektarrefsing fyrir brot gegn 1. mgr., sbr. 2. mgr. 45. gr. a. og 1. mgr. 48. gr. umferðarlaga og sviptur ökurétti í 24 mánuði. Loks var ákærði 26. nóvember 2009 dæmdur til 3 mánaða fangelsisrefsingar, skilorðsbundið í 3 ár, fyrir þjófnaðarbrot. Með brotum sem ákærði er sakfelldur fyrir í máli þessu hefur hann rofið skilorð síðastgreinds refsidóms. Ber að taka skilorðið upp og dæma ákærða refsingu fyrir öll málin, sbr. 60. gr. og 77. gr. almennra hegningarlaga. Þá eru fíkniefna- og sviptingarakstursbrot ákærða ítrekuð. Samkvæmt framangreindu þykir refsing ákærða hæfilega ákveðin fangelsi í 8 mánuði, en rétt þykir að fresta fullnustu 5 mánaða af refsingu ákærða og falli sá hluti refsingarinnar niður að liðnum 2 árum frá birtingu dóms þessa haldi ákærði almennt skilorð 57. gr. almennra hegningarlaga. Með hliðsjón af sakaferli ákærða þykir ekki fært að binda refsinguna skilorði.

Dæma ber ákærða til að vera sviptur ökurétti ævilangt.

Upptæk eru gerð 1,87 g af maríhúana og 0,64 g af amfetamíni, samkvæmt lagaákvæðum sem í ákæru greinir.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef hdl., 62.750 krónur að meðtöldum virðisaukaskatti. Ákærði greiði 231.950 krónur í annan sakarkostnað.

Af hálfu ákæruvaldsins flutti málið J-kk-nf S-kk-nf H-kk-nf aðstoðarsaksóknari.

R-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærði, K-kk-nf A-kk-nf V-kk-nf, sæti fangelsi í 8 mánuði, en frestað skal fullnustu 5 mánaða af refsingu ákærða og falli sá hluti refsingarinnar niður að liðnum 2 árum frá birtingu dóms þessa haldi ákærði almennt skilorð 57. gr. almennra hegningarlaga.

Ákærði er sviptur ökurétti ævilangt.

Upptæk eru gerð 1,87 g af maríhúana og 0,64 g af amfetamíni.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef hdl., 62.750 krónur. Ákærði greiði 231.950 krónur í annan sakarkostnað.

R-kvk-nf H-kvk-nf